stanford-oval/wikipedia huggingface dataset:
Bolesław Prus
Aiheesta muualla

Kuvia tai muita tiedostoja aiheesta Bolesław Prus Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Venäjä  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 
Muut:  Europeana  RISM  IdRef
Mighty Morphin Power Rangers The Movie: Original Soundtrack Album

| Mighty Morphin Power Rangers The Movie: Original Soundtrack Album Useita artisteja |
| --- | --- | --- |

Soundtrack-albumin tiedot
 Julkaistu: 8. kesäkuuta 1995
 Formaatti: CD-levy C-kasetti
 Tuottaja(t): Happy Walters Pilar McCurry
 Tyylilaji: Soundtrack Pop Elektroniikka Vaihtoehtorock Hard rock Hevimetalli
 Kesto: 49.08
 Levy-yhtiö: Fox Records Atlantic Records
muut julkaisut
|   | Mighty Morphin Power Rangers The Movie: Original Soundtrack Album  |   |
Mighty Morphin Power Rangers The Movie: Original Soundtrack Album on vuoden 1995 Power Rangers elokuva-albumi. Sen julkaisivat Fox Records ja Atlantic Records C-kasettille ja CD-levylle. Levyllä kuultiin useiden tunnettujen artistien kappaleita, kuten Red Hot Chili Peppers, Van Halen, Dan Hartman ja They Might Be Giants. Albumin singlenä oli Shampoo "Trouble". Albumin kesto on c-kasetilla 46 minuuttia ja 39 sekuntia, kun taas CD:llä se on hivenen pidempi Aaron Watersin esittämän Cross My Line bonuskappaleen myötä.
Kappaleet

Go Go Power Rangers – 5.04
Higher Ground – 3.22
Trouble – 3.20
Are You Ready?! – 3.02
The Power – 5.43
Kung Fu Dancing – 3.46
Dreams – 4.52
Free Ride – 7.03
SenSurround – 3.06
Ayeyaiyai – 3.48
Firebird – 3.41
Cross My Line – 3.09  (bonusraita)
Artistit

The Power Rangers Orchestra
Red Hot Chili Peppers
Shampoo
Devo
Snap!
Fun Tomas
Van Halen
Dan Hartman
They Might Be Giants
Power Jet
Graeme Revell
Aaron Waters
Mighty Morphin Power Rangers The Movie: Original Motion Picture Score

| Mighty Morphin Power Rangers The Movie: Original Motion Picture Score Graeme Revell |
| --- | --- | --- |

Soundtrack-albumin tiedot
 Julkaistu: 26. syyskuuta 1995
 Kesto: 33.42
 Levy-yhtiö: Fox Records
muut julkaisut
| Mighty Morphin Power Rangers The Movie: Original Soundtrack Album 1995 | Mighty Morphin Power Rangers The Movie: Original Motion Picture Score 1995 | Turbo: A Power Rangers Movie Original Motion Picture Soundtrack 1997 |
Mighty Morphin Power Rangers The Movie: Original Motion Picture Score on vuoden 1995 Power Rangers -elokuvan musiikkialbumi, jonka sävelsi Graeme Revell. Sen julkaisi Fox Records 26. syyskuuta 1995.
Kappaleet

Prologue – 0.58
Ivan Ooze – 2.07
The Great Power – 2.15
The Tengu's Attack – 1.34
Zordon is Dying – 1.49
The Rangers on Phaedos – 1.17
Dulcea to the Rescue – 0.57
Journey to the Plateau – 1.23
Summoning the Ninjetti – 3.26
Jurassic Ride – 2.55
Battle with the Gatekeepers – 3.43
Metamorphicons confront the Rangers – 2.22
The Megazord Battle – 2.12
"Leap to our Doom" – 1.46
Power Rangers Triumph – 1.26
Freddy to the Rescue – 0.57
Zordon is Saved – 2.35
Aiheesta muualla

MusicBrainz
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Krang

| Krang |
| --- | --- |
 Krang vuoden 1987 animaatiosarjassa
Luoja(t):  David Wise
Kustantamo:  Archie Comics (1988–1995) IDW (2011–)
Ensiesiintyminen:  Teenage Mutant Ninja Turtles jakso 2 ”Enter the Shredder” (joulukuu 1987)
Henkilötiedot
Oikea nimi:  Krang
Edelliset ryhmäsidokset:  Jalkaklaani
Henkilöllisyydet:  Kenraali Krang, Lord Krang, Super Krang
Voimat:  Älykkyys
Suhteet
Sukulaiset:  Quanin (isä)
Krang on IDW-kustantamon sarjakuvissa esiintyvä Turtlesien vihollinen. David Wisen luoma hahmo esiintyi ensimmäisen kerran vuonna 1987 Turtles - mutanttikilpikonnat –animaatiosarjan jaksossa kaksi.
Krang esiintyi alun perin animaatiossa ja vuotta myöhemmin 1988 Archie Comicsin sarjakuvissa, jossa hän on Ulottuvuus X:stä kotoisin oleva avaruusolio. Krang karkotettiin kotiplaneetaltaan Maahan, jossa hän työskenteli yhdessä Silppurin kanssa. Sittemmin vuoden 2011 Turtles-sarjakuvissa hänet tunnetaan kenraali Krangina, joka yrittää pelastaa sukupuuttoon kuolemassa olevan Utrom-rotunsa.
Turtles – muntanttikilpikonnat

Krang pohjautui 1980-luvun animaatiosarjassa sarjakuvissa esiintyneeseen Utromit rotuun. Hahmon äänenä toimi Pat Fraley.
Krang oli vaikutusvaltainen diktaattori Ulottuvuus X:ssä, joka johti kivisotilaitaan kakkosmiehensä Kenraali Traagin johdolla. Krang on häikäilemätön johtaja ja muun muassa vei Drakusin kadotukseen, joka auttoi häntä rakentamaan Technodromen. Krangille sattui kuitenkin selittämätön onnettomuus, joka vei hänen kehonsa ja jätti hänet aivomaiseen muotoon. Hänet karkotettiin Ulottuvuus X:stä Maahan, jossa hän tapasi Silppurin. Kaksikko päätti tehdä yhteistyötä ja tehdä Technodromesta tukikohta.
Krang vaati Silppuria tekemään hänelle uuden kehon, sillä ehdolla että hän jakaisi teknologiaansa ja auttamaan Silppuria valloittamaan maailman. Silppuri oli kuitenkin aluksi vastahakoinen peläten, että Krangista tulisi hänen vihollisensa. Usean epäonnistumisen myötä Turtleja vastaan Silppuri kuitenkin suostui rakentamaan Krangille uuden kehon, jonka Krang oli itse suunnitellut. Krang ryhtyi komentelemaan enemmän ja haaveili entistä enemmän valloittamisesta. Hän suunnitteli tuovansa kivisotilaansa Maahan ja johtavansa Maata Silppurin kanssa.
Krang harvemmin osallistui kamppailemaan Turtleja vastaan, vaan useimmiten antoi käskyt tuhota vihollisensa Technodromesta käsin. Hän ei kuitenkaan pitänyt Turtleja yhtä pahana uhkana, kuten Silppuri, joka piti heitä arkkivihollisinaan.
Sarjakuvissa > Archie Comics

Krang esiintyi ensi kerran sarjakuvissa vuonna 1988 1980-luvun animaatiosarjaan perustuvassa sarjakuvassa Teenage Mutant Ninja Turtles Adventures. Hän oli hyvin samanlainen, kuin animaatiossa. Ainoastaan hänen androidinsa oli hieman eri värinen.
Krang käyttäytyi aluksi hieman maltillisesti, kuten animaatiossa, mutta sittemmin myöhemmissä numeroissa Krang alkoi muistuttaa enemmän armotonta sotaherraa, jota animaatiosarja lähinnä vihjaili hänen olevan. Hän muun muassa tuhosi Wingnutin ja Screwloosen kotiplaneetan Huanun. Krang myös hallitsi Silppuria hetken mentyä hänen päänsä päälle, jonka jälkeen Krang otti Silppurin kehon hallintaansa.
Sarjakuvissa > IDW

Krang palasi takaisin sarjakuviin vuoden 2011 IDW:n Turtles-sarjakuvassa. Hänet tunnetaan Kenraali Krangina, joka oli kakkosmies isänsä komentaja Quanin johtamassa Utromin korkeaneuvostossa.
Kun Krangin isä kertoi pojalleen, että vaikka hänestä tulisi hallitsija, hänestä ei koskaan tulisi johtajaa. Krang halusi todistaa isälleen olevansa kyvykäs johtaja ja liittyi salaa ryhmään, joka yritti valloittaa isänsä vihollisen Traxusin valloittamaa vankilaa. Traxus kuitenkin tiesi mistä heidän joukkonsa tulisi hyökkäämään ja miinoitti reitin ja hyökkäsi heidän kimppuunsa tappaen useita. Traxus ei kuitenkaan tiennyt, että Krang selvisi taistelusta ja lähti pois. Krang päätti suorittaa tehtävän loppuun ja kesytti villieläimiä ja hyökkäsi niillä Traxusin kimppuun ja tappoi hänet. Hän muokkasi Traxusin kehoa, josta hän teki kulkuneuvon ja otti vankilan takaisin haltuun. Kun Krangin isä huomasi mitä poikansa oli tehnyt, hän tunsi olevansa ylpeä pojastaan. Myöhemmin Krangin isä kuoli ja Utromit olivat kuolla sukupuuttoon. Krang otti tehtäväkseen pelastaa rotunsa ja rakentaa heidän loistokkuutensa uudelleen. Hän onnistui pelastamaan muutaman utromin, jotka hän laittoi nestettä sisältäviin putkiin parantumaan. Samalla Krang ryhtyi tekemään yhteistyötä Baxter Stockmanin kanssa, jolle hän luovutti mutageenia, jolla hän yrittää luoda supersotilaita. Krang valmisteli samalla Technodromea, jolla hän aikoi tehdä maaplaneetasta uuden kodin utromeille. Hän oli jo vallannut nutrino planeetan, jonka ihmiset hän oli alistanut auttamaan kehittäessä uutta teknologiaa. Krang tarvitsi kuitenkin Fugitoidin saadakseen Stockmanille uuden apulaisen suorittamaan supersotilas projektin loppuun. Hän oli kaapannut nutrinojen kuningas parin, jonka avulla Krang yritti saada heitä luovuttamaan Fugitoidi hänelle.
Videopeleissä

Ensimmäisessä videopelissä Krang on yksi pomovastuksista, joka taistelee android kehonsa avulla.
Fall of the Foot Clanissa Krang on pelin viimeinen pomovastus, jossa hän taistelee ensimmäisen pelin tavoin android kehonsa avulla.
Back from the Sewersissa Krang esiintyy pelin aikana kaksi kertaa pomovastuksena.
The Manhattan Projectissa Krang on jälleen pelin viimeinen pomovastus.
Turtles in Timessa Krang on pomovastuksena ja esiintyy useaan kertaan pelin aikana androidillaan.
The Hyperstone Heistissa Krang on jälleen yksi pomovastuksista ja taistelee android kehollaan.
Tournament Fightersissa Krang on mukana ainoastaan Sega Mega Driven versiossa. Hän esiintyy jälleen pomovastuksena, mutta hahmolla ei voi pelata.
Turtles in Time Re-Shelledissa Krangilla on samanlainen rooli, kuin Turtles in Time -pelissä.
Krangia näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1987–1996 | Pat Fraley | Turtles – mutanttikilpikonnat |  | Teenage Mutant Ninja Turtles: Turtles in Time |
| 2009 | Wayne Grayson |  |  | Turtles in Time Re-Shelled |
| 2009 | Braford Cameron |  | Turtles Forever |  |
| 2016 | Steve Blum |  |  | Mutants in Manhattan |
| 2016 | Brad Garrett |  | Out of the Shadows |  |
Krangia näytelleitä > Krangia näytelleitä Suomeksi

| Vuodet | Näyttelijät | Sarjat | Elokuvat |
| --- | --- | --- | --- |
| 1990 | Liisa Paatso | Turtles – mutanttikilpikonnat |  |
| 2013–? | Antti Pääkkönen | Teini-ikäiset mutanttininjakilpikonnat (2012) (1. jakso) |  |
| 2013–? | Mikael Eklund | Teini-ikäiset mutanttininjakilpikonnat (2012) |  |
| 2022 | Jari Salo |  | Teini-ikäisten mutanttininjakilpikonnien nousu – elokuva |
Krang IDW:n Turtles-sarjakuvissa.
Gilles Thomas

Éliane Taïeb (o.s. Grimaître, 1929–1985) oli ranskalaisen tieteiskirjailija, joka käytti kirjailijanimiä Gilles Thomas ja Julia Verlanger. Häneltä on suomennettu romaani Merkityt miehet (1976) kioskisarjassa Musta virta. Ranskalainen Julia Verlanger -palkinto on nimetty hänen mukaansa.
Suomennettu teos

Merkityt miehet.  ((Les hommes marqués, 1976.) Suomentanut Pentti P. Heino. Musta virta scifi 2)  Finn Lectura, 1992.  ISBN 951-8905-55-X
Aiheesta muualla

Hinkkanen, Juhani: Merkityt miehet. Aikakone 2/1992.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Yhdysvallat  Alankomaat 
Muut:  IdRef
Baha’ullah

Bahá'u'lláhin pyhäkkö
Keskeiset henkilöt
Bab
Baha’ullah
Abdulbaha’
Shoghi Effendi
Kirjoitukset
Kaikkein pyhin kirja
Varmuuden kirja
Kätketyt sanat
Seitsemän laaksoa
Bahai-uskon kirjoitukset
Hallinto ja tapakulttuuri
Bahain maailmankeskus
Oikeusneuvosto
Bahai-kalenteri
Historia
Historia
Aikajana
Šaikhilaisuus
Baabilaisuus
Bahai-uskon vainot
näytä
keskustele
Osa artikkelisarjaa
Baha’ullah (myös kirjoitusmuodossa Bahá'u'lláh, pers. ‏بهاءالله‎, Bahâʾollâh, arab. بهاء الله‎, Bahāʾ Allāh; 12. marraskuuta 1817 Teheran, Persia – 29. toukokuuta 1892 Akko, Ottomaanivaltakunta), syntyjään Mirza Husain Ali Nuri (pers. ‏میرزا حسین‌علی نوری‎, Mirzâ Ḥosein-ʿAli Nuri), oli bahai-uskonnon perustaja ja johtohenkilö. Hän oli pitkäaikainen baabilaisen uskonnollisen liikkeen seuraaja, kunnes sen johtohenkilö Bab teloitettiin vuonna 1850. Testamentin seurauksena Baha’ullahin veli nimitettiin liikkeen johtoon ja koko liike painui vuosiksi maan alle. Vankilavuosinaan Baha’ullah koki uskonnollinen näyn vuonna 1852, jonka mukaan hän oli ”se, jonka Jumala oli tuova esille”. Vuonna 1863 vankilasta vapautunut ja Bagdadiin karkotettu Baha’ullah ilmoitti olevansa uuden ilmoituksen tuoja Ridvanin puutarhassa. Baabilaisten pääosa päätti seurata Baha’ullahia.
Baha’ullah vietti lyhyitä aikoja maanpakolaisuudessa Istanbulissa ja Adrianopoliissa, päätyen lopulta loppuelämäkseen Akkoniin Palestiinaan. Siellä hän kirjoitti valtaosan kirjoistaan, joista Kaikkein pyhin kirja (Kitab-i-Aqdas), oli uraauurtava teos bahaille. Käytännössä Baha’ullah perusti oppinsa baabilaisuuteen, mutta lisäsi uusina oppina jumalan, uskontojen ja ihmiskunnan ykseyden. Samaten tulivat opit maailmanrauhasta, sukupuolten välisestä tasa-arvosta, oppimisoikeudesta ja tieteiden arvostamisesta. Baha’ullahin aikana uskonto vahvistui ja levisi ympäri Lähi-itää. Myöhemmin bahait näkivät Baha’ullahin viimeisenä profeettana ketjusta, joka ulottuu aina Abrahamista, Krishnasta, Buddhasta, Jeesuksesta, Muhammadista ja Babista saakka.
Varhaisvuodet

Mirza Husain Ali Nuri, myöhemmältä nimeltään Baha’ullah, syntyi persialaiseen aatelissukuun vuonna 1817. Hänen isänsä oli korkea virkamies, visiiri, Qajarin kuninkaan Faith Ali Shahin aikana. Yläluokkaisuutensa mukaisesti Baha’ullah sai tiettyihin aineisiin rajoittuvan kotiopetuksen. Hän opiskeli ratsastusta, miekkailua, runoutta ja kalligrafiaa, mutta ei uskontoa erityisemmin.
Baabilaisuuden johtaja > Liittyminen ja vangitseminen

Vuonna 1844 Baha’ullah liittyi 27-vuotiaana uskolliseen liikkeeseen, baabilaisuuteen. Bab oli tuolloin astunut liikkeen johtoon vain kolme kuukautta aikaisemmin. Miehet eivät koskaan tavanneet vaan pysyivät yhteydessä kirjeenvaihdon perusteella. Babin kuoltua baabilaisuus painui maan alle. Liikkeen johtajaksi nousi maltillinen Baha’ullahin nuorempi velipuoli Subh-i azal, jonka johdolla baabilaisuus etääntyi aiemmasta radikaalisuudestaan. Ensimmäiset kaksi vuotta Baha’ullah pysyi taka-alalla.
Vuonna 1852 šaahi Nasiraddania vastaan tehtiin murhayritys. Tapahtuman johdosta koko baabilaisuus joutui vainon alle. Baha’ullahilla ei ollut asian kanssa mitään tekemistä, mutta hän ilmoittautui viranomaisille välttääkseen epäluuloja. Hän joutui saman tien neljäksi kuukaudeksi vankilaan. Oikeudenkäynnissä Baha’ullah tuomittiin elinkautiseen vankeuteen, mutta hänen korkea-arvoiset suojelijansa onnistuivat muuttamaan tuomion maastakarkotukseksi.
Baabilaisuuden johtaja > Karkotus Bagdadiin

Huhtikuussa 1853 Baha’ullah karkotettiin yhdessä veljensä kanssa Osmanien valtakuntaan kuuluvaan Bagdadiin. Tältä ajalta ajoittuivat veljesten väliset riidat. Vuonna 1854  Baha’ullah vetäytyi yksin Kurdistaniin, missä hän viipyi seuraavat kaksi vuotta. Erakkovuosinaan Baha’ullah tutustui islamin mystiseen suuntaukseen suufilaisuuteen ja tuolta ajalta ovat peräisin hänen suufilaisvaikutteiset esoteeriset kirjoitukset. Samaan aikaan baabilaisen liikkeen Subh-i azalin syrjäänvetäytyvä johtamistapa herätti kasvavaa arvostelua. Käytännössä Baha’ullahista tuli heti Bagdadiin paluun jälkeen baabilaisten johtaja, koska Subh-i azal pysyi pitkälti piilossa. Vuoteen 1866 mennessä Baha’ullah oli saanut liikkeen enemmistön taakseen. Tällöin syrjäytetyn veljen Subh-i azalin pieni kannattajakunta muodosti oman uskonnollisen liikkeensä, azalit.
Bagdadissa toimiessaan organisoi hajanaiseen liikkeen ja aloitti aktiivisen lähetystyön. Hän oli kirjallisesti tuottelias ja nosti baabilaisuuden uudelle tasolle. Hän kirjoitti runsaasti runoelmia, mutta myös selkeitä ja tavalliselle lukijalle avautuvia proosateoksia. Hänen tärkein teoksensa oli vuonna 1862 kirjoitettu Varmuuden kirja (Kitab al-Iqan), joka käsitteli opillisia ja historiallisia kysymyksiä baabilaisuuden näkökulmalta. Baha’ullahin johtama baabilaisuus kasvoi nopeasti vuoden 1860 jälkeen. Persian vallanpitäjät huolestuivat tilanteesta ja painostivat Osmanien valtakuntaa siirtämään liikkeen kannattajat kauemmaksi. Baha’ullahin kannattajat siirrettiin ensin Istanbuliin elokuussa 1863 ja tämän jälkeen Edirneen saman vuoden joulukuussa.
Uuden uskonnon perustaja > Baha’ullahin julistus

Viimeistään vuonna 1866 Baha’ullah ilmoitti julkisesti, että hän oli Babin mainitsema "Se, jonka Jumala tuo esiin". Tosin hänen väitetään esittäneen asian lähipiirilleen jo vuonna 1863, saatuaan ilmestyksen Bagdadin Ridvanin puutarhassa. Baha’ullahin ilmoituksen jälkeen liike hajosi kolmeen osaan: enemmistön Baha’ullahin kannattajiin, vähemmistön Subh-i azalin kannattajiin (azalit) sekä neutraaleihin (bayanit). Viimeksi mainittu hajosi pian. Bahait ja azalit joutuivat pysymään viranomaisten vuoksi Edirnessä vuoteen 1868 asti. Tällöin valtaosa bahaista siirrettiin Akkoon, kun vastaavasti azalit siirrettiin Kyprokselle.
Uuden uskonnon perustaja > Akkonin vankeus ja kotiaresti

Akkonissa Baha’ullah joutui aluksi suhteellisen tiukkaan vankeuteen vuosina 1868–1870. Tämän jälkeen hänet siirrettiin kotiarestiin, mistä hän saattoi johtaa liikettä. Osmanit antoivat toiminnan jatkua, koska sen katsottiin heikentävän perivihollisen Persian sisäistä yhtenäisyyttä. Baha’ullahin eläessä bahai tekivät pyhiinvaelluksia hänen luokseen. Kotiarestin pitkittyessä Baha’ullah vetäytyi syrjään käytännön johtamisesta ja antoi tilaa pojalleen Abbas Efendille eli Abdulbaha’lle. Elämänsä loppuaikana Baha’ullah kirjoitti teoksen Kitab-i ahd, jossa hän testamenttasi liikkeensä Abdulbaha’lle, jonka jälkeen seuraajaksi oli määrä tulla tämän vanhempi veli Mirza Muhammad Ali. Baha’ullah kuoli Akkossa vuonna 1892.
Kirjoitukset > Bahá’u’lláhin kirjoitusten tyyli ja aiheet

Bahá’u’lláh ilmaisee muistiossa Súriy-i-Haykal (Surih of the Temple), että Jumalan säkeet on ilmaistu yhdeksällä eri tyylillä tai jaettavissa yhdeksään eri aihepiiriin. Hänen kirjoituksensa, vaikka ne ovat hyvin moni merkityksellisiä ja monikerroksisia, on ilmaistu tavalla, mikä ei välttämättä edellytä oppineisuutta vaan ennemminkin vilpittömyyttä ja ennakkoluulottomuutta.
Bahái-oppinut Jináb-i-Fádil-i-Mázindarani eritteli aiheet seuraavasti:
Mystiset kirjoitukset
Muistiot, joissa on nöyryyden ja rukoilun sävy
Muistiot joiden laeilla ja säädöksillä on auktoriteettinen sävy
Kirjoitukset, missä käsitellään aiempien uskontojen tulkintoja, uskomuksia ja dogmeja
Kirjoitukset, missä aiemmat lait ja säädökset on kumottu ja korvattu alkaneeseen aikakauteen sopivilla laeilla ja säädöksillä.
Muistiot, jotka koskevat hallintoa ja uutta maailmanjärjestystä ja muistiot, jotka on osoitettu kuninkaille.
Muistiot, joiden aiheena on oppineisuus ja tieto, jumalallinen filosofia, luomakunnan salaisuudet, lääketiede yms.
Muistiot, joissa kehotetaan hankkimaan koulutusta, hyvä luonne ja jumalallisia ominaisuuksia.
Muistiot, joissa käsitellään sosiaalisia opetuksia
Bahá’u’lláh tuo kirjoituksissaan myös esille, että hänen tekstejään voidaan ymmärtää vain niiden omien termien, periaatteiden ja tekstintulkinnan valossa eikä kenenkään pitäisi olettaa, että Kitab-i-Aqdas’in lait voitaisiin ymmärtää tavalla, millä lait on traditionaalisesti ymmärretty.
Kirjoitukset > Kurdistanissa olon aikana ilmaistuja teoksia

Bahá'u'lláh kirjoitti teoksensa useimmiten vastauksina hänelle esitettyihin kysymyksiin tai vasteena tapahtumiin. Sulamaniyyihin jumaluusoppineiden pyynnöstä ja heidän läsnä ollessaan Báhá’u’lláh saneli runon Qasidiy-i-Varqáiyyih (Poem of the Dove). Runossa käydään mystistä vuoropuhelua Bahá’u’lláhin, Jumalan ilmaisijan, jonka kohtalona ovat kärsimykset ja raskaat kahleet vihollistensa vangitsemana ja Pyhän Hengen välillä, jota symbolisessa muodossa personoi ”Maid of Heaven”, jonka ominaisuuksia ja kirkkautta Báhá’u’lláh ylistää.
Kirjoitukset > Bagdadissa olon aikana ilmaistuja teoksia

Bahá’u’lláh ilmaisi mystisimmät teoksistaan Bagdadissa olonsa aikana.
Seitsemän Laaksoa syntyi Shaykh Muhyí'd-Dín’in, Khaniqaynin kaupungin tuomarin, pyynnöstä.
Neljä Laaksoa ilmaistiin vastineeksi Shaykh Abdu'r-Rahmán’in sufilaisuuteen kuuluvan Qadiriyyih-lahkon johtajan kysymykseen.
Kätketyt Sanat syntyi hänen kulkiessaan Tigris-joen rannoilla. Se on moraaliaforismien muotoon kirjoitettu kirjanen.
Kitab-i-Íqán, (Varmuuden kirja) on bahá’i-uskon leviämisen perusteos. Bahá'u'lláh ilmaisi sen Bábin enon Hájí Mírzá Siyyid Muhammadin tekemiin kysymyksiin. Kitab-i-Íqánin keskeisin asia on uskonnon progressiivinen ilmaiseminen, mikä on bahá’i-metafysiikan ja teologian perusta, mutta se tarjoaa myös uuden lähestymistavan erilaisiin epistemologian ja etiikan kysymyksiin.
Kirjoitukset > Konstantinopolin aikana ilmaistuja teoksia

Lawh-i-Howdaj (Tablet of the Howdah) syntyi Bahá’u’lláhin kirjurin Mirzá Áqá Jánin pyynnöstä. Siinä Bahá’u’lláh varoittaa seuraajiaan tulevista koettelemuksista juuri saavuttuaan Mustan Meren rannoille.
Merimatkalla kohti Konstantinopolia hän ilmasi mystisellä kielellä teoksen, Holy Mariner, jossa hän varoitti uskon sisällä syntyvistä valtataisteluista, joiden kautta totuus voidaan erottaa valheesta.
Lawh-i-Náqús (Tablet of the Bell) syntyi ÁqáMuhammad-´’Alíy-i-Tambákú-Furúsh-i-Isfahánin pyynnöstä: muistio puhuttelee kristinuskon seuraajia.
Muistiossa Mathnaví Bahá’u’lláh kuvaa jumalallisten ominaisuuksien heijastumista ihmisessä. Teoksen mukaan ihminen ei voisi koskaan saavuttaa jaloutta ja oikeudenmukaisuutta ilman Jumalan ilmaisijoita.
Kirjoitukset > Adrianopolissa ilmaistuja teoksia

Bahá’u’lláhin Julistus maailman kuninkaille ja johtajille
Vuodenvaihteessa 1867-1868 Bahá’u’lláh kirjoitti teoksen Kitab-i-Badi (The Wondrous New Book), joka on käsitettävissä hänen uskonsa pääapologiaksi.  Kirja syntyi vastineeksi Mirzá-Mihdiy-i-Giláni’n herjauskirjeeseen, jonka taustavoimana uskotaan olleen Mírzá Yahyán tukijan ja yllyttäjän Siyyid Muhammed-i-Isfahánin. Kirja on esitys Bahá’u’lláh’in vaatimuksesta olla Bábin lupaama, “Hän, jonka Jumala ilmaisee”. Se on myös tyhjentävä lausunto ”Kaikkein Suurimmasta Erosta” Bahá’u’lláhin ja Mírzá Yahyán välillä
Kirjoitukset > Akkon aikana ilmaistuja teoksia

Kitab-i-Aqdas (Kaikkein Pyhin Kirja) syntyi vuoden 1873 aikana. Sitä sanotaan bahá’i-uskon Äitikirjaksi ja se syntyi vastineena monien Bahá’u’lláhin seuraajien pyyntöihin. Adib Taherzadeh on esitellessään Kitab-i-Aqdasia otsikoinut esittelynsä seuraavasti.
Jumalan Laki
Uusi Maailmanjärjestys
Jumalallinen kasvatus
Palvelu ja jokapäiväinen elämä
Bahá’u’lláhin Liitto
Bahá’u’lláh: Älkää luulko, että Me olemme ilmoittanut teille pelkän lakikokoelman. Ei, vaan Me olemme mahdin ja voiman sormin murtanut valioviinin sinetin.
Huomattavimmat muistiot, jotka on ilmaistu Kitab-i-'Aqdasin jälkeen, on koottu kirjaksi Tablets of Bahá’u’lláh. Se sisältää mm. muistion Kitáb-i-’Ahd (Book of the Covenant), Bahá’u’lláhin Tahto ja Testamentti., jossa hän jätti kirjoitustensa ainoan arvovaltaan perustuvan tulkintaoikeuden ’Abdu’l-Bahalle.
Muistioissa Bishárát (Glad-Tidings), Tárázat (Ornaments) ja Tajallíyát (Effulgences) tulee esille erilaisia pääperiaatteita ja tavoitteita; …jotta ihmiset pääsisivät perille tarkoituksesta miksi heidät on kutsuttu olemassaoloon.
Viimeisin Bahá’u’lláhin suurimmista töistä on Epistle to the Son of the Wolf. Siinä Bahá’lláh luo kuin silmäyksen menneisiin tapahtumiin, mutta tuo myös esille uusia asioita.
Bahá’u’lláh: Kuinka usein ovatkaan asiat olleet yksinkertaisia ja helppoja toteuttaa ja silti useimmat ihmiset ovat olleet välinpitämättömiä ja askarrelleet sen parissa, mikä tuhlaa heidän aikaansa.